MT
C 235/70
Il-Ġurnal Uffiċjali tal-Unjoni Ewropea
3.7.2023
Talbiet Ir-rikorrenti titlob li l-Qorti Ġenerali jogħġobha: — tannulla r-Regolament Delegat tal-Kummissjoni (UE) 2023/340 tat-8 ta’ Diċembru 2022 li jemenda r-Regolament Delegat (UE) 2017/118 fir-rigward tal-miżuri ta’ konservazzjoni f’Sylter Aussenriff, f’Borkum-Riffgrund, f’Doggerbank u f’Östliche Deutsche Bucht, u fi Klaverbank, fi Friese Front u f’Centrale Oestergronden (1); — tikkundanna lill-konvenuta għall-ispejjeż.
Motivi u argumenti prinċipali Insostenn tar-rikors tagħha, ir-rikorrent tinvoka żewġ motivi. 1.
L-ewwel motiv: ksur tat-Trattati Skont ir-rikorrenti, ir-regolament ikkontestat jikser il-prinċipju ta’ proporzjonalità kif iddefinit fl-Artikolu 5(4) TUE.
B’mod partikolari: — Ir-regolament ikkontestat ma għandux għan leġittimu fir-rigward tal-protezzjoni tat-tip habitat “skolli” (Kodiċi 1170) li huwa jfittex.
Id-definizzjoni adottata mill-Ġermanja tat-tip ta’ habitat “skolli” elenkat fl-Anness I tad-Direttiva tal-Habitats hija impreċiża wisq.
Il-Kummissjoni wettqet żball meta ma talbitx kjarifika ta’ din id-definizzjoni. — Iż-żoni koperti mir-restrizzjonijiet tas-sajd imposti mir-regolament ikkontestat ġew iddefiniti b’mod wiesa’ wisq u marru lil hinn minn dak li huwa neċessarju sabiex jipproteġu lill-habitats. — Skont ir-rikorrenti, sa fejn l-għan tar-regolament huwa li jiġi protett it-tip ta’ bijotopu “żrar, ramel oħxon u żoni ta’ żrar tal-qxur rikki fl-ispeċijiet”, lanqas għadu ma ġie stabbilit li r-restrizzjonijiet tas-sajd huma neċessarji sabiex jiġi protett dan it-tip ta’ bijotopu. — Eżami tal-adegwatezza tar-restrizzjonijiet tas-sajd stabbiliti fir-regolament ikkontestat lanqas ma huwa possibbli, peress li l-bażijiet tekniċi għall-miżuri ta’ ġestjoni pprovduti mill-Ġermanja huma diġà insuffiċjenti.
Il-Kummissjoni wettqet żball meta ma talbitx kjarifika f’dan ir-rigward. — Barra minn hekk, fil-parti tal-Lvant ta’ Sylter Außenriff, japplikaw eżenzjonijiet minn ċerti restrizzjonijiet għas-sajd fir-rigward tas-sajd tradizzjonali għall-gambli, iżda mhux fir-rigward ta’ tekniċi oħra li b’mod paragunabbli għandhom impatt iżgħar fuq il-habitats. — Barra minn hekk, l-għeluq ta’ 55 % ta’ Amrumbank ma jistax jiġi ġġustifikat, minn tal-inqas fir-rigward tas-sajd tal-gambli.
L-effetti tas-sajd tal-gambli fuq is-sottoswol tar-ramel ġie eżaminat suffiċjentement permezz ta’ diversi proġetti ta’ riċerka.
F’dan ir-rigward, ġew esklużi effetti sinjifikanti fuq il-habitat “Sandbank”. — Fir-rigward tal-parti ta’ Sylter Außenriff li hija eżenta mir-restrizzjonijiet għas-sajd, ma jidhirx li hemm bażi teknika f’dan ir-rigward, li tikkontesta r-restrizzjonijiet għas-sajd f’din iż-żona fl-intier tagħhom. 2.
It-tieni motiv: nuqqas ta’ ġurisdizzjoni Skont ir-rikorrenti, sa fejn l-għan tar-Regolament Delegat huwa l-protezzjoni tat-tip ta’ bijotopu “żrar, ramel oħxon u żoni ta’ żrar tal-qxur rikki fl-ispeċijiet”, dan ma huwiex kopert mill-qafas ta’ kompetenza tal-Artikolu 11(2) tar-Regolament (UE) Nru 1380/2013 (2), flimkien mal-Artikolu 13(4) tad-Direttiva 2008/56/KE (3), peress li dan it-tip ta’ bijotopju ma huwiex integrat fi programm nazzjonali tal-miżuri u lanqas ma huwa kopert miż-żoni protetti li hemm riferiment għalihom fl-Artikolu 13(4) tad-Direttiva 2008/56/KE.
(1) (2) (3)
ĠU 2023, L 48, p. 1.
Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU 2013, L 354, p. 22).
Direttiva 2008/56/KE tal-Parlament Ewropew u tal-Kunsill tas-17 ta’ Ġunju 2008 li tistabbilixxi Qafas għal Azzjoni Komunitarja fil-qasam tal-Politika ta’ l-Ambjent Marin (Direttiva Kwadru dwar l-Istrateġija Marina) (ĠU 2008 L 164, p. 19).